Уладзімер Арлоў, які добра ведаў Алеся Адамовіча і ня раз выступаў разам зь ім, кажа, што Адамовіч быў ня толькі выбітным пісьменьнікам — ён шмат чаго прадказаў: крывавыя падзеі ў Вільні, тое, што КПСС вось-вось сыдзе. На думку спадара Арлова, асоба Адамовіча была вышэйшая за ягоныя творы. Адамовіч пайшоў у палітыку, працаваў у «Мэмарыяле», выступаў на мітынгах. Памёр заўчасна, падчас суду, што таксама сымбалічна. А ў 1995 годзе была заснаваная прэмія ягонага імя.